Spelkes
'Dao briks se de tóng euver!'

Tóngbraekers

In het Bilzers kunnen slechts een handvol mensen 5x snel na elkaar zeggen "'t Klee knap kapliënke" (het kleine, knappe kapelaantje).
Alle anderen kennen de uitdrukking niet, of moeten nog veel oefenen...
Patrick Slechten

Oes 't Kirchröädsj:
Dat daat dat dat dat daat ('zij dacht dat zij dat dacht').
Jeanette Wolters

Eine oet 't Tegels:
Hae zaet en zeej zaet. Zoë zaet zeej: 'Waat zoel det zien, dat hae det zag dat zeej det zoë gezag haet?'
Ron Probst

Hie eine tóngebraeker in 't Grathems, ingestuurdj door Giel Aben: 
'Goje mörge deezmörge; as wae mörge weer eine mörge höbbe as deezmörge, höbbe we mörge eine goje mörge'.

En e dreigement oet Mofert:
'Es diene sjaele Sjeng nag èns taenge miene sjaele Sjeng 'Sjaele Sjeng' zaet, dan zaet miene sjaele Sjeng taenge diene sjaele Sjeng 'Sjaele Sjeng', toetdet diene sjaele Sjeng neet mieë taenge miene sjaele Sjeng 'Sjaele Sjeng' zaet!

'Sjengske de sjeive sjouwde de sjeurker sjeuns en sjeif door de sjeettent'
'Dit zegge weej in Venlo altiëd as emes öet Tegele, Sjwame of Remunj op bezeuk is', sjrief Jack Bergmans oet Venlo.

Wis geer, menieër Bergmans, det dees zinne, womit d'n eine dialekspraeker d'n angere e bietje veure gek hèltj, verzameld zeen door de Stichting Nederlands Dialecten? Ze staon in 't zevende Dialektebook, Aan taal herkend,  det op d'n Dialectedaag op 22 mieërt 2003 in Middelburg gepresenteerd is. Kiek effe op www.ru.nl/dialect, bie de Stichting Nederlandse Dialecten.

D'n hieër Victor Rave oet Mestreech guuef ouch e dergelik zinke, det hae gevónje haet: 
'... tèks vaan Johnnie Blenko: sjoen sjink sjeng en de zon sjeint sjoen.'

En nog eine oet Zittert:
Sjtómme sjtieve sjtèk sjtangk sjtóm sjtief sjtil.
Marian Schulpen

Eine oet 't Belsj, oet Genk:
Aamika? Mihaka, mihabraka ('Had Mie koud? Mie had koud. Mie had erg koud').

'n Paar zinkes van Wiel Roeselers oet Broenssem:
Math Muëleberg maal mich mien meël, mien mam mot mikke make mit milk, mit meël ('Math Molenberg maal mijn meel, mijn moeder moet broden bakken met melk en met meel').

Vrouw Voases vieze vitte verkes vreëte veuël vies vit verkesvoar ('Mevrouw Vaasens vieze vette varkens eten veel vies vet varkensvoer').

't Kuuke zoot in de kuëke in 'n kuëkke te keuëke ('Het kuiken zat in de keuken in een kooi te te kokhalzen').
 

 

Höb geer zinkes in 't Limburgs wo m'n in 't Ingels 'tonguetwisters' taenge zaet, stuurt ze ós dan op.

Limburgish
Hoesloze teks